Abdulrazak Gurnah

Gurnah naskiĝis sur la insulo Zanzibaro (nun parto de Tanzanio) en Afriko, kaj en 1968 translokiĝis al Britio kiel studento, evitante la persekutadon de arabaj civitanoj en Zanzibaro, kiu komencis sekvi la Zanzibaran revolucion.

Komence de la 1980-aj jaroj li ekinstruis en Universitato Keno en Niĝerio, kaj poste doktoriĝis en Kent University. Li servis kiel profesoro kaj administris la magistrajn studojn en la angla fako de la Universitato de Kent ĝis sia emeritiĝo. Lia ĉefa akademia intereso estas en postkolonia verkado kaj en konversacioj rilataj al koloniismo, kun emfazo al Afriko, Karibio kaj Barato.

Paralele kun sia laboro en la akademio, li komencis verki beletron kaj redakti antologiojn de afrika literaturo. Dum la jaroj li verkis dek romanojn kaj unu kolekton de noveloj, traktantaj ĉefe orientan Afrikon. La plej famaj el liaj romanoj estas «Paradise» (1994), kiu estis kandidato por la Premio Booker kaj la Premio Whitbread, «Desertion» (2005), kaj «By the Sea» (2001), kiu estis listigita por la Premio Booker kaj antaŭ-elektita por la Premio Los Angeles Times.Abdulrazak Gurnah - Wasafiri Magazine . Alirita: 22 majo 2020

En 2021 li ricevis la Nobel-premion pri literaturo pro "Lia senkompromisa kaj kompata zorgo pri la efikoj de koloniismo sur la sorto de rifuĝintoj en la renkonto inter kulturoj kaj kontinentoj ".

 Publikaĵoj (elektitaj) 
RomanojLibroj de Abdulrazak Gurnah. Alirita: 22a de majo 2020
 Memory of Departure (1987)
 Pilgrims Way (1988)
 Dottie (1990)
 Paradise (1994)
 Admiring Silence (1996)
 By the Sea (2001)
 Desertion (2005)
 The Last Gift (2011)
 Gravel Heart (2017)

Mallongaj rakontoj
 My Mother Lived on a Farm in Africa (2006)

 Referencoj 

 Literaturo 
(eo) Itala Vivan, Abdulrazak Gurnah: la historioj rabitaj al la silento, Literatura Foiro, n-ro 314, decembro 2021, paĝoj 335-338

 Eksteraj ligiloj 

 Profile, African People Database.

Kategorio:Nobel-premiitoj pri literaturo
Kategorio:Tanzaniaj verkistoj
Kategorio:Kulturo de Zanzibaro